钦定古今图书集成/明伦汇编/闺媛典/第321卷 > 皇清五十四 > 周万纪继室童氏
## 钦定古今图书集成/明伦汇编/闺媛典/第321卷 > 皇清五十四 > 周万纪继室童氏

按《萧山县志》：“童氏处士周万纪继室。归周五载，纪病笃，氏祷天请代，刲股以进，不愈。二女幼子维则，方襁褓，纪临殁数视氏及子，氏悲仆欲绝。纪既没，家贫，以勤苦佐衣食毕，子女婚嫁，备历诸艰，贞操愈励。康熙九年奉。”

旨建坊。吏部侍郎海丰王清为赋诗曰：“西山之麓”，湘

水滨，芳风袭袭生幽人。蕙兰秉质性霜雪，焚膏佐晷甘食贫。昊天不吊鸾胶折，凄风苦雨声呜咽。十七于归甫六年，百千心事凭谁说，手抱遗孤才弱龄，孤灯只有影怜形。恩勤纺绩谋朝夕，赢得萧萧发点星。青闺声动采风使，表扬不靳幽潜事，何幸征人获与闻，携来传记为题志，密密同云雪欲飞。乌啼中夜是耶“非？柏舟似是为君咏，彤管何愁不嗣徽。” 《督部关中，周之桂诗》曰：“虞江翻雪浪，嵊岭肃清风。表表越州女，英英江水东。驱驰西陵道，瞻望北原松。捧传情先切，开篇烛乍红。春残飞彩燕，夜永泣孤鸿。惟节能兼孝，因贞可教忠。心酸常啮指，泪尽欲枯瞳。五载槁砧戚，三迁邹母风。自甘荼比荠，人苦胆丸熊。” 霜气闺中冷，兰芽国士雄。探奇登禹穴，先此达

宸聪知萧山县事骊城邹为之序。